hotchpotch/miracl-hf-unified huggingface dataset:
Jouni Aalto
Jouni Aalto (s. 3. lokakuuta 1988 Tampere) on suomalainen jääkiekkopuolustaja, joka pelaa Suomi-sarja -joukkue Kooveessa. Hän on pelityyliltään peruspuolustaja ja osaa pelata hyvin molempiin suuntiin.
Jouni Aalto on Tampereen Ilveksen kasvatti. Hän pelasi joukkueessa koko junioriuransa ja voitti B-nuorten mestaruuden vuonna 2006. Aalto teki SM-liigadebyyttinsä 14. lokakuuta 2008 ottelussa Rauman Lukkoa vastaan. Hän pelasi SM-liigassa kauden 2008–2009 aikana seitsemän runkosarja- ja yhden playoff-ottelun ilman tehopisteitä. Aalto oli tehoilla 3+9=12 Ilveksen A-nuorten tehokkain puolustaja. Hän teki huhtikuussa 2009 vuoden mittaisen liigasopimuksen Ilveksen kanssa.
Kauden 2009–2010 Aalto pelasi lähes kokonaan lainalla Mestis-joukkue Lempäälän Kisassa. Hän edusti Ilvestä yhdessä SM-liigan ottelussa sekä yhdessä A-nuorten SM-liigan ottelussa. Aalto teki LeKissä 37 runkosarjaottelussa kaksi syöttöpistettä ja kevään 2010 pudotuspeleissä syntyi kahdeksassa ottelussa tehot 1+2=3. LeKi sijoittui neljänneksi hävittyään pronssiottelussa KooKoolle lukemin 4–2.
Elokuussa 2010 Aalto lähti opiskelemaan Vaasaan ja hän teki samalla vuoden mittaisen sopimuksen Vaasan Sportin kanssa. Joulukuussa 2010 Aalto kävi kahden ottelun lainalla Suomi-sarjajoukkue Kokkolan Hermeksessä. Keväällä 2011 hän voitti Sportissa Mestiksen mestaruuden.
Kesällä 2011 Aalto voitti rullakiekon Suomen mestaruuden tamperelaisen Koovee Rollersin paidassa ja edusti Suomea lajin MM-kisoissa. Vuonna 2012 Aalto sai värisuoran voittamalla MM-pronssia, SM-hopeaa ja Major League Roller Hockey Europen järjestämän seurajoukkueiden Summer Cupin. Summer Cupissa Aalto valittiin turnauksen tähdistökentälliseen.
Kim Rantala
Kim Tapani Rantala (tunnetaan myös nimellä Kasio Rantala) (s. 1971) on suomalainen kosketinsoittaja. Hän on soittanut Ma Baker's Soul Factory Bomfunk MC’s, Amorphis, Giant Robot, Nuspirit Helsinki, Reino & The Rhinos, The Five Corners Quintet ja Jätkäjätkät -yhtyeissä sekä myös Jonna Tervomaan ja Sami Saaren yhtyeissä.
Rantala toimii 3rd Rail Musicilla tuottajana. Hän vastaa miksauksesta, biiteistä ja masteroinnista.
Viikunakaija
Viikunakaija ("Cyclopsitta diophthalma") on pienikokoinen oseanialainen kaijalaji. Lajin entinen tieteellinen sukunimi oli "Opopsitta".
Viikunakaija on 13–16 cm pitkä ja painaa 42–55 g. Lajista tunnetaan seitsemän alalajia ja muotojen välillä on värieroja. Sen höyhenpuku on pääosin vihreä, vatsapuolelta vaaleampi. Päässä ja kurkussa on punaista, sinistä ja mustaa kuviointia. Nokka on harmaa ja kärjestä musta, iiris tummanruskea ja koivet vihertävänharmaat. Sukupuolet eroavat pään kuvioinnin perusteella siten että naaraalta enimmäkseen puuttuu punainen väri. Nuori lintu muistuttaa naarasta.
Linnut liikkuvat tavallisesti pareittain tai pienissä muutaman yksilön parvissa puiden latvustoissa. Ruokaillessaan ne ovat hiljaisia ja vaikeasti havaittavia, mutta lennellessään ne päästävät kuuluvia kutsuääniä. Yöksi ne kokoontuvat tiettyihin yöpymispuihin, joissa voi yöpyä pari sataa yksilöä.
Viikunakaija elää Papua-Uusi-Guineassa, ei kuitenkaan sisämaan korkeimmassa vuoristossa, ja lähisaarilla sekä paikoin Australian itä- ja koillisosissa. Sen populaatio on kooltaan noin 100 000 yksilöä ja elinympäristön laajuus on 50 000–100 000 neliökilometriä. Australialainen alalaji "coxeni" on äärimmäisen uhanalainen.
Laji elää alavien maiden sademetsissä ja myös muunlaisissa metsäympäristöissä alle 1 600 m:n korkeudella merenpinnasta.
Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on 21 päivää. Poikaset jättävät pesän 27–52 päivän ikäisinä.
Viikunakaija syö ainakin hedelmiä, ennen kaikkea viikunoiden siemeniä, sekä kukkien mettä, sieniä, jäkälää ja hyönteisten toukkia.
Gorgonops
Gorgonops (nimen merkitys: "”gorgonkasvo”") on sukupuuttoon kuollut Gorgonopsiaan kuuluva terapsidisuku, joka eli myöhäisellä permikaudella. Sukuun kuuluu nykykäsityksen mukaan kuusi lajia, mutta niistä vain yksi, "Gorgonops torvus", tunnetaan hyvin. Tämän lisäksi se on ensimmäisiä tieteelle kuvattuja nisäkkäitä edeltäneitä terapsideja. "Gorgonopsin" fossiileja on löydetty Afrikasta, erityisesti Etelä-Afrikasta.
"Gorgonops" oli keskikokoinen Gorgonopsian jäsen; se oli 1,2 metriä pitkä, ja sen kallon pituus on noin 22 cm. "Gorgonopsilla" oli muiden Gorgonopsian jäsenten tavoin pitkät ns. sapelihampaat. Jotkut tutkijat ovat väittäneet "Gogonopsin" olleen tasalämpöinen, mutta teoriaa ei ole kyetty todistamaan.
"Gorgonops" saalisti todennäköisesti dikynodontteja ja matelijoita, joiden kanssa se jakoi elinympäristönsä. Kivettyneistä ulosteista koproliiteistä, jota ovat todennäköisesti "Gorgonopsin" tai "Aelurognathusin" jäljiltä, on löydetty eläinten jäänteitä, jotka mitä todennäköisimmin kuuluvat nopeasti kasvaneille dikynodonteille ja hitaasti kasvaneille matelijoille.
Enemmän kuin koko tuotanto
Enemmän kuin koko tuotanto on suomalaisen Sensuuri-yhtyeen kokoelmalevy, joka julkaistiin 29. huhtikuuta 2009. Kokoelma sisältää yhtyeen koko levytetyn tuotannon, eli "Hulinaa"-albumin, kaikki singlet, alkuperäisdemot sekä aiemmin julkaisemattoman kappaleen "Tänään ja huomenna".
.ug
.ug on Ugandan Internet-maakoodi verkkotunnuksia varten. Tunnus otettiin käyttöön vuonna 1995 ja sitä sponsoroi Uganda Online.
Perinteisesti rekisteröinnit tehdään seuraavien toisen asteen aliverkkotunnusten alle:
Tällä hetkellä rekisteröinnit tehdään suoraan toiselle asteella.
Alexz Johnson
Alexzandra Spencer Johnson (s. 4. marraskuuta 1986) on kanadalainen näyttelijä, laulaja ja lauluntekijä. Hän on parhaiten tunnettu Gemini Awardin voittajaroolista Jude Harrisonina teinidraamasarjassa "Hetkessä tähdeksi" ja sarjan neljällä soundtrackilla laulamisesta. Alexz on ollut ehdolla Gemini Awardissa kolmesti ja hän voitti Geminin lokakuussa 2008. Hän on myös tunnettu rooleistaan "Final Destination – viimeinen määränpää 3:ssa" ja "So Weirdissa" ja vierailustaan "Smallvillessä".
Johnson syntyi Brittiläisen Kolumbian New Westminsterissä. Hän oli kuudes kymmenlapsisen perheen lapsista. Hänen siskonsa Jana on näyttelijä ja veli Brendan on muusikko.
Kolmevuotiaana hän aloitti laulamisen ensin perheelleen ja kuusivuotiaana Johnson meni ensimmäisille laulutunneilleen. Yksitoista vuotiaana Johnson voitti laulukilpailun, jonka palkintona oli laulaa kanadan kansallislaulu paikallisessa televisiossa. Kun Johnson oli kolmentoista hän osallistui disney sarja So weirdin koekuvauksiin, jossa haettiin sarjan viimeiselle kaudelle päähenkilöä, joka osaisi myös laulaa.
Johnson sai roolin Anniena. Hän innostui myös kirjoittamaan lauluja roolihahmolleen. Sarjan lopettamisen jälkeen Alexz jatkoi laulujen kirjoittamista ja vuonna 2002 parin näyttelemistyön jälkeen hän keskittyi musiikin tekemiseen.
Vuonna 2004 Johnson lähetti televisiosarja in tekijöille videonauhan heidän uuden sarjansa "Hetkessä tähdeksi" pääroolia varten. Ensimmäinen video nauha, jonka ohjelman tuottaja Stephen Stohn näki oli Alexz'in ja hän oli varma siitä, että tämä on se tyttö, jota he etsivät. Alexz nappasi roolin Judena ja hän lauloi lauluja kaikissa ohjelman neljässä soundtrackissä ja hän kirjoitti viisi kappaletta 1–2 kauden soudrackeille, mutta 3–4 kauden soudrackeille hän ei kirjoittanut kappaleita, koska hänen piti kirjoittaa soolo albumiaan varten kappaleita.
Vuonna 2006 Johnson sai roolin kauhuelokuvasta "Viimeinen määränpää 3" ja vuonna 2007 hän näytteli Devil's Diary nimisessä elokuvassa. Vuonna 2008 "Hetkessä tähdeksi" -sarja loppui ja Johnson alkoi levyttää sooloalbumiaan, joka ilmestyi vuonna 2010.
.sv
.sv on El Salvadorin Internet-maakoodi verkkotunnuksia varten. Tunnus otettiin käyttöön vuonna 1994 ja sitä hallinnoi ja sponsoroi SVNet.
Alidomainit:
.pr
.pr on Puerto Ricon vuonna 1989 käyttöön ottama Internet-maakoodi verkkotunnuksia varten. Verkkotunnuksia hallinnoi "Gauss Research Laboratory Inc" (GRL-INC).
Kaunoviikunakaija
Kaunoviikunakaija ("Psittaculirostris desmarestii") on Papua-Uudessa-Guineassa elävä kaijalaji.
Kaunoviikunakaija on noin 18 cm pitkä ja painaa 108–126 g. Lajista tunnetaan kuusi alalajia ja muotojen välillä on värieroja. Sen höyhenpuku on pääosin vihreä, vatsapuolelta vaaleampi. Otsa on oranssinpunainen, päälaki oranssinkeltainen, silmän alla ja rinnassa on sinistä, poski on vihreä, siiven alapeitinhöyhenet ovat sinivihreät ja siipisulkien alapinnassa on keltainen vyö. Nokka on tummanharmaa, iiris tummanruskea ja koivet vihertävänharmaat. Nuoren linnun päälaki on himmeän keltainen.
Kaunoviikunakaija elää Papua-Uusi-Guinean etelä-, itä- ja länsiosissa sekä Salawatin ja Batantan saarilla. Sen populaatio on kooltaan noin 150 000 yksilöä ja elinympäristön laajuus on 50 000–100 000 neliökilometriä.
Laji elää alavien maiden sademetsissä ja myös muunlaisissa metsäympäristöissä alle 1 600 m korkeudella merenpinnasta.
Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on 25 päivää. Poikaset jättävät pesän kahdeksan viikon ikäisinä.
Kaunoviikunakaija syö hedelmiä, ennen kaikkea viikunoiden siemeniä, sekä kukkien mettä ja mahdollisesti hyönteisten toukkia.
Texas Rangers
Texas Rangers voi tarkoittaa ainakin seuraavia:
Valdemar
Valdemar tai Waldemar on skandinaavinen miehen etunimi, joka alkujaan on muunnelma slaavilaisesta nimestä Vladimir, joka tarkoittaa rauhanruhtinasta.
Pohjoismaihin nimen toi alkujaan Tanskan hallitsija Valdemar I (k. 1182), jonka äidin isoisä oli ollut Novgorodin, myöhemmin Kiovan hallitsija Vladimir Suuri.
Suomen almanakassa Valdemarin nimipäivä oli 2. kesäkuuta vuosina 1742–1749. Nykyään se on 18. huhtikuuta, kuten se oli jo vuosina 1795–1796 sekä myöhemmin vuosina 1908–1928. Vuonna 1929 se korvattiin suomenkielisessä almanakassa lyhentymämuodolla Valto, mutta vuodesta 1984 lähtien samalla päivällä ovat olleet sekä nimet Valto että Valdemar. Vuoden 2009 loppuun mennessä nimi Valdemar on Suomessa annettu 19 360 ja Waldemar 2024 miehelle sekä kumpikin myös alle kymmenelle naiselle.
Koripallon Euroopan-mestaruuskilpailut 2009
Vuoden 2009 koripallon EM-kisat järjestettiin Puolassa 7. syyskuuta - 20. syyskuuta 2009. Nämä olivat toiset Puolassa pidetyt EM-kisat.
Kisoihin osallistui 16 joukkuetta ja otteluja pelattiin seitsemässä eri hallissa.
Lohkojen voittajat ja kolme parasta toiseksi tullutta pääsi jatkoon. Seuraavat kuusi joukkuetta menivät lisäkarsintaan, jonka voittaja pääsi osallistumaan EM-kisoihin 2009. Lohkojen viimeiset joutuivat karsimaan A-divisioona paikastaan. 2 huonointa joukkuetta joutui putoamaan B–divisioonaan.
Lohkojen arvonta suoritettiin 8. marraskuuta 2008 Varsovassa.
7. syyskuuta 2009
8. syyskuuta 2009
9. syyskuuta 2009
7. syyskuuta 2009
8. syyskuuta 2009
9. syyskuuta 2009
7. syyskuuta 2009
8. syyskuuta 2009
9. syyskuuta 2009
7. syyskuuta 2009
8. syyskuuta 2009
9. syyskuuta 2009
11. syyskuuta 2009
13. syyskuuta 2009
15. syyskuuta 2009
12. syyskuuta 2009
14. syyskuuta 2009
16. syyskuuta 2009
Ton (Italia)
Ton on kunta ja kylä Italiassa, Trenton maakunnassa. Kunnassa on asukkaita noin 1 300, ja sen pinta-ala on 26,4 neliökilometriä. Trenton kaupunki on Tonista noin 20 kilometriä etelään.
Partaviikunakaija
Partaviikunakaija ("Psittaculirostris edwardsii") on Uudessa-Guineassa elävä kaijalaji.
Partaviikunakaija on noin 18 cm pitkä ja painaa noin 105 g. Sen höyhenpuku on pääosin vihreä, vatsapuolelta hieman vaaleampi. Kurkku ja rinta ovat punaiset, päälaki kellanvihreä, poski kellahtava, silmän takana ja niskassa on tumma juova, rinnan poikki kulkee sini-musta raita, siiven alapeitinhöyhenet ovat sinivihreät ja siipisulkien alapinnassa on keltainen vyö. Nokka on tummanharmaa, iiris punainen ja koivet harmaat. Kurkun ja posken höyhenet ovat kapeita ja pidentyneitä. Sukupuolet ovat muuten samanvärisiä, mutta naaraalla on leveä tummansininen vyö rinnan yläosassa ja rinta on enimmäkseen kellahtava. Nuori lintu muistuttaa enemmän naarasta ja sen iiris on punaruskea.
Partaviikunakaija elää Uuden-Guinean koilliosassa. Sen populaatio on kooltaan yli 100 000 yksilöä ja elinympäristön laajuus on 20 000–50 000 neliökilometriä.
Laji elää alavien maiden tuoreissa metsissä, myös ihmisasutuksen läheisyydessä alle 800 m:n korkeudella merenpinnasta.
Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on noin 25 päivää. Poikaset jättävät pesän kahdeksan viikon ikäisinä.
Partaviikunakaija syö hedelmiä, ennen kaikkea viikunoiden siemeniä, sekä kukkien mettä ja mahdollisesti hyönteisten toukkia.
Kauppatapa
Kauppatapa on liiketoiminnassa käytössä oleva ja ajan myötä vakiintunut menettelytapa, jota pidetään kohtuullisena ja tarkoituksenmukaisena sekä oikeusjärjestyksen mukaisena. Kauppatapa on liike-elämän piirissä noudatettavaa tapaoikeutta. Sen synonyymeja ovat liiketapa sekä vanhahtavat nimitykset kauppiastapa, (kauppa)usanssi ja (kauppa)kutyymi. Kauppatavat täydentävät lainsäädäntöä ja niitä noudatetaan, kun sovitaan tavaran laadusta, määrästä, pakkauksesta, hinnasta, maksutavasta , toimitusajasta ja toimitustavasta. Kauppatapa voi syrjäyttää tahdonvaltaiset oikeussäännökset, mutta ei pakottavia oikeussäännöksiä.
Jotkin kauppatavat ovat peräisin 1500-luvulta, mutta useimmat on luotu vasta 1900-luvulla. Kansainvälinen kauppakamari ja kansalliset toimielimet, kuten Suomessa Keskuskauppakamari, rekisteröivät, tulkitsevat ja vahvistavat kaupan menettelytapoja. Kauppatavan vahvistaminen on toimenpide, jolla sen olemassaolo ja vakiintuneisuus todetaan sellaiseksi, että sitä voidaan pitää velvoittavana. Kauppatapalausuntoja antavat kauppakamarit ja Keskuskauppakamarin liiketapalautakunta, joka ylläpitää rekisteriä annetuista lausunnoista.
Kaupankäynnissä on lähtökohtana vallitseva kauppatapa ja vain poikkeuksellinen menettely on mainittava sopimuksessa. Kauppatapa ei välttämättä ole kohtuullisin ja tarkoituksenmukaisin menettelytapa, mutta se ei kuitenkaan saa olla kohtuuton ja epätarkoituksenmukainen. Tyypillisimmät kauppatavat liittyvät tavaroiden kauppaan, jossa niistä käytetään vakiintuneita toimituslausekkeita ja lyhenteitä.
Hyvä liiketapa on tunnollisen ja rehellisen elinkeinonharjoittajan tai yrityksen taloudellisessa toiminnassa noudattama hyvä tapa, jonka asiakkaat ja kilpailijat hyväksyvät. Liiketoimi saattaa olla hyvän liiketavan vastainen, vaikka se ei ole aiheuttanut kenellekään konkreettista vahinkoa. Käsite on keskeisessä asemassa arvioitaessa vilpillistä kilpailua, josta on säädetty laki sopimattomasta menettelystä elinkeinotoiminnassa (1061/1978). Lainsäädännössä ei määritellä hyvää liiketapaa yksiselitteisesti, vaan tulkinta-apua on etsittävä elinkeinoelämän itsesääntelystä. Itsesääntelyn muotoja ovat muun muassa Kansainvälisen kauppakamarin hyväksymät säännöt, kuten mainonnan kansainväliset perussäännöt, ja Keskuskauppakamarin liiketapalautakunnan lausunnot. Viime kädessä hyvää liiketapaa tulkitsee tuomioistuin, varsinkin markkinatuomioistuin.
Hyvän liiketavan perusta on elinkeinoelämän yleisesti hyväksytyissä toimintatavoissa, eikä niinkään lainsäädännössä, joka ei sisällä säännöksiä uusien markkinointikeinojen aikaansaamista tilanteista. Lisäksi arvostusten muuttuminen saattaa tehdä aiemmin hyväksytystä toimesta hyvän liiketavan vastaisen tai aiemmin vailla hyväksyntää olleesta toimesta hyväksytyn.
Keith Gretzky
Keith Edward Gretzky (s. , Ontario, Kanada) on entinen kanadalainen jääkiekkoilija. Hän on Wayne Gretzkyn pikkuveli. Waynen pikkuveljistä myös Brent pelasi jääkiekkoa. Keith Gretzky pelasi jääkiekkoa eri alasarjoissa Pohjois-Amerikassa (AHL, IHL, ECHL), Suomessa (I-divisioona) ja Britanniassa (BHL).
Sojuz TM-6
Soyuz TM-6 oli neuvostoliittolainen miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 29. elokuuta 1988 ja se laskeutui maahan 21. joulukuuta 1988. 
Laukaistiin avaruusasemalle
Laskeutuivat maahan
Irianinviikunakaija
Irianinviikunakaija ("Psittaculirostris salvadorii") on Papualla elävä kaijalaji. Laji on nimetty italialaisen lintutieteilijän Tommaso Salvadorin kunniaksi.
Iriaininviikunakaija on noin 19 cm pitkä ja painaa noin 118 g. Sen höyhenpuku on pääosin vihreä, vatsapuolelta vaaleampi. Otsassa ja silmän takana on sininen täplä, rinnassa leveä oranssinpunainen vyö sekä posket ja kurkku keltaiset. Sukupuolet ovat hieman erivärisiä ja nuoret linnut muistuttavat enemmän naarasta.
Linnut liikkuvat pareittain tai pienissä parvissa ja pesivät yhdyskunnittain.
Irianinviikunakaija elää Papuan pohjoisosassa Geelvink Bayn ja Humboldt Bayn välillä. Sen populaatio on kooltaan noin 10 000 yksilöä. Lajin kanta on taantunut maankäytön muutosten, metsien hakkuiden sekä lemmikiksi pyydystämisen takia. Vuosien 1985–1990 välillä Indonesiasta vietiin lemmikiksi 1 582 yksilöä.
Laji elää alavien maiden tuoreissa metsissä alle 400 m:n korkeudella merenpinnasta.
Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on noin 25 päivää. Poikaset jättävät pesän kahdeksan viikon ikäisinä.
Iriaininviikunakaija syö hedelmiä, ennen kaikkea viikunoiden siemeniä, sekä kukkien mettä ja kukkia.
Taio
Taio on kylä Trenton maakunnassa, Pohjois-Italiassa. Taio oli itsenäinen kunta 31.12.2014 saakka. 1.1.2015 lähtien se on ollut osa viiden kunnan perustamaa Predaian kuntaa. Taion kunnassa oli 31.12.2013 asukkaita 3 032 ja sen pinta-ala oli 11,31 km² ja asukastiheys 267 as./km². Kylä sijaitsee noin 30 kilometriä alueen pääkaupungista, Trentosta, pohjoiseen.
Täynnä Tarmoa
Täynnä Tarmoa (eng. Basket Case) on Oskari Pastilan ohjaama dokumenttielokuva vuodelta 2009. Elokuva kertoo pikkukaupungin koripalloseura Porvoon Tarmosta kaudella 2006–2007 ja sen organisaatiosta. Elokuvan on tuottanut Kuvaputki Oy ja Yleisradion Dokumenttiprojekti. Elokuvan ensi-iltaa hidasti rikosilmoitus.
Elokuva esitettiin DocPoint-festivaaleilla 25. tammikuuta 2009, ja se nousi yleisön suosikiksi. Elokuva oli tarkoitus esittää helmikuussa 2009 Yle TV2:ssa, mutta esitys televisiossa siirtyi elokuvan päästyä teatterilevitykseen.
Elokuvan ensi-ilta elokuvateattereissa oli 1. toukokuuta 2009. Televisiossa dokumentti ensiesitettiin 21. lokakuuta 2009.
Koripalloseura Porvoon Tarmo halusi alun perin tehdä seuran toiminnasta televisiosarjan. Niinpä seura maksoi elokuvan kuvanneelle Oskari Pastilalle tuhansia euroja sarjan tekemisestä. Myöhemmin hankkeeseen ryhtymistä pidettiin virheenä. Kun Tarmo ei toiminutkaan elokuvan maksajana, tuli YLE dokumentin taloudelliseksi avustajaksi. Joukkueen valmentajana tuolloin toiminut Tomi Kaminen piti elokuvan tekoa virheenä alusta alkaen.
Koska dokumentista oli alun perin aiottu tehdä televisiosarja, myös kuvausmateriaalia oli paljon. Kameraryhmä oli kuvannut kaiken kaikkiaan 250 tuntia materiaalia, josta tehtiin lopulta 74 minuuttia pitkä dokumenttielokuva. Kuvaamisvaihe kesti kaiken kaikkiaan neljä kuukautta, mutta elokuvan kokoamisessa kesti selvästi enemmän aikaa.
Dokumentti näytettiin yleisölle ensimmäistä kertaa DocPoint-festivaaleilla 25. tammikuuta 2009. Festivaaleilla elokuva sai hyvän vastaanoton, minkä vuoksi se päätettiin panna elokuvateattereihin levitykseen. Tämä oli harvinaista, sillä yleensä suomalaisia dokumentteja ei oteta teatterilevitykseen. Ensi-ilta nähtiin kymmenellä eri paikkakunnalla, mutta teattereihin ei odotettu suuria ihmisjoukkoja. Elokuvaa kävikin katsomassa ainoastaan 959 ihmistä elokuvan ilmestymisvuonna.
Pian elokuvan DocPointin esityksen jälkeen elokuvasta tehtiin rikosilmoitus. Tutkintapyynnön teki yksityishenkilö, minkä jälkeen alettiin selvittää, oliko dokumentissa syyllistytty kunnialoukkaukseen, salakuunteluun tai salakatseluun.
Helsingin Sanomien Jussi Karjalainen kritisoi elokuvan tehnyttä Pastilaa siitä, että hän loi satiirisen vaikutelman Tarmon seuratoiminnasta.
Koripallopiireissä dokumentti otettiin kaksijakoisesti vastaan, sillä lajin saaman huomion luonteesta ei oltu varmoja.
Ville d’Anaunia
Ville d’Anaunia on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Nanno (594 asukasta), Tassullo (1 907 asukasta) ja Tuenno (2 435 asukasta), yhdistyivät. Kunta sijaitsee Val di Nonin laaksossa.
Guavakaija
Guavakaija ("Bolbopsittacus lunulatus") on Filippiineillä elävä pienikokoinen kaija.
Guavakaija on noin 15 cm pitkä. Lajista tunnetaan neljä alalajia ja muotojen välillä on värieroja. Sen höyhenpuku on pääosin vihreä, vatsapuolelta kellanvihreä. Päässä, kurkussa ja siiventaipeessa on sinistä, yläperä ja siiven alapeitinhöyhenet ovat kellahtavia. Nokka on siniharmaa ja kärjestä musta, iiris tummanruskea ja jalat vihertävänharmaat. Naaraassa on vähemmän sinistä. Nuoret linnut muistuttavat naarasta.
Guavakaija elää useimmilla Filippiinien saarilla. Sen populaatio on kooltaan noin 50 000 yksilöä ja elinympäristön laajuus on 100 000–1 000 000 neliökilometriä.
Laji elää alavien maiden valoisissa metsissä, puutarhoissa ja savanneilla alle 600 m:n korkeudella merenpinnasta.
Lajin pesintä tunnetaan enimmäkseen vain vankeudessa elävien lintujen osalta. Munia on 3–4 ja haudonta-aika on noin 22 päivää. Poikaset jättävät pesän 90–110 päivän ikäisinä.
Guavakaija syö hedelmiä, ennen kaikkea guavaa, sekä marjoja.
Cles
Cles on kunta Pohjois-Italiassa, Trenton maakunnassa. Kunnassa asuu hieman alle 7 000 asukasta, siis huomattavasti enemmän kuin monessa muussa alueen kunnassa yhteensä. Kaupungin pinta-ala on noin 39 neliökilometriä ja väestötiheys 176 as./km². Kaupunki sijaitsee 658 metrin korkeudella merenpinnan tasosta.
Ptolemaios Aloroslainen
Ptolemaios Aloroslainen (kuoli 365 eaa.) oli makedonialainen ylimys. Hän oli Makedonian hallitsija ja ehkä kuningas vuosina 367–365 eaa.
Ptolemaios oli ehkä aikaisemman kuninkaan Amyntas II:n poika, mutta tämä on epävarmaa. Ptolemaios oli naimisissa Amyntas III:n ja tämän vaimon Eurydiken tyttären kanssa. Amyntaan kuoleman jälkeen tämän poika Aleksanteri II nousi valtaistuimelle. Aleksanteri joutui salamurhan uhriksi noin vuonna 367 eaa. Ptolemaiosta pidettiin syyllisenä tähän murhaan. Aleksanterin veli Perdikkas II oli alaikäinen ja Ptolemaioksesta tuli nuoren kuninkaan holhooja tai hallitsija. Ptolemaios saattoi myös julistaa itsensä kuninkaaksi, mutta tästä ei ole varmuutta. Vuonna 365 eaa. Ptolemaios joutui itse salamurhan uhriksi. Tällä kertaa murhan takana oli Perdikkas II. Jos Ptolemaios oli toiminut hallitsijana Perdikkaan ollessa alaikäinen niin on mahdollista että Perdikkaasta oli vuonna 365 eaa. tullut täysi-ikäinen. Saatuaan vallan käsiinsä Perdikkas olisi antanut murhata Ptolemaioksen.
Redusoitu massa
Redusoitu massa on efektiivinen inertiamassa Newtonin kahden kappaleen mekaniikassa. Newtonin II lain mukaan kahden kappaleen suhteellinen liike voidaan kuvata vain yhden massan, redusoidun massan, avulla.
Oletetaan kaksi kappaletta, toinen massaltaan formula_1 ja toinen formula_2, jotka kiertävät kappaleiden massakeskipistettä. Vastaava yksiosaisen kappaleen ongelma, jossa kappaleen sijainti toiseen osaan nähden on tuntematon, vastaa yhden kappaleen massaa
missä tämä massan voima on annettu kahden kappaleen välisenä vetovoimana. Tämä on vain puolet kahden massan harmonisesta keskiarvosta.
Tämä voidaan todistaa helposti. Käytetään Newtonin II lakia. Voima F, jonka kappale 2 aiheuttaa kappaleeseen 1, on
Voima, jonka kappale 1 aiheuttaa kappaleeseen 2, on
Newtonin III lain mukaan:
Siksi,
ja
Kahden kappaleen välinen suhteellinen kiihtyvyys on annettu
Tästä voidaan päätellä, että kappale 1 liikkuu suhteessa kappaleen 2 paikkaan kuin yhden kappaleen massa suhteessa redusoituun massaan.
Redusoitua massaa yleisesti merkitään kreikkalaisella kirjaimella formula_10
Redusoitu massa on aina vähemmän tai yhtä paljon kuin jokaisen kappaleen massa.
Massakeskipiste
Newtonin lait
Asuka
Asuka (jap. あすか基地) on Japanin miehittämätön tutkimusasema Etelämantereella. Asuka sijaitsee Kuningatar Maudin maalla koordinaateissa 71°31.30′S 24°08.20′W. Vuonna 1985 avattu asema sijaitsee noin 930 metrin korkeudella merenpinnan tasosta.
Stevens
Stevens oli yhdysvaltalainen kilpa-autojen valmistaja, joka osallistui Indianapolis 500 -osakilpailuun kausina 1950 ja 1952–1956. Tallin paras sijoitus oli Ernie McCoyn ajama 8. sija kaudella 1953. Muissa kilpailuissa talli kärsi epäluotettavuuksista ja sijoitukset olivat kymmenen huonommalla puolella. Stevens autolla voitettiin vuoden 1936 Indianapolis 500 kilpailu Louis Meyerin ajamana ja vuoden 1931 Indianapolis 500 kilpailu Louis Schneiderin ajamana.
Hall (kilpa-auto)
Hall oli yhdysvaltalainen kilpa-autojen valmistaja, joka osallistui Indianapolis 500 -osakilpailuun kaudella 1951. Tallin kuljettaja Bill Mackey keskeytti kilpailussa kierroksella 97 kytkinrikkoon.
General Belgrano II
General Belgrano II on Argentiinan omistama tutkimusasema Etelämantereella. Asema sijaitsee noin 250 metrin korkeudella merenpinnan tasosta koordinaateissa 77°52′ S 34°38′ W.
Belgrano II avattiin 5.1.1979 vanhan aseman (Belgrano I) tilalle. Belgrano II on yhä Argentiinan eteläisin tutkimusasema.
Ridasjärvi
Ridasjärvi on noin 400 asukkaan kylä Hyvinkäällä, noin 10 kilometriä keskustasta itään. Ridasjärven kylässä toimii Ridasjärven koulu, joka on alakoulu on 1.–6.-luokkalaisille. Lisäksi siellä on tuetun asumisen oljamikoti, päihdehoitokeskus ja ampumarata (Hyvinkään ampumaurheilukeskus).
Kylän nimi johtuu samannimisestä järvestä, jonka itärannalla kylä sijaitsee. Järvi on pinta-alaltaan 296 hehtaaria ja keskisyvyydeltään 80 senttimetriä. Rannat ovat monin paikoin soisia ja umpeenkasvavia. Järvessä on useita kaisla- ja kortesaarekkeita. Ridasjärven, Järvisuon ja Ritassaarensuon kokonaisuus on kansallisesti merkittävä FINIBA-linnustoalue. Ridasjärvellä pesii runsaasti naurulokkeja, sinisorsia, telkkiä, nokikanoja ja härkälintuja. Harvinainen pikkulokki pesii järvellä vakituisesti. Keväisin muuttavia lintuja levähtää järvellä sadoittain. Yleisimpiä ovat joutsenet, joiden lisäksi metsähanhia havaitaan usein kymmeniä ja kanadan-, meri- ja tundrahanhia joitakin yksilöitä. Ritassaarensuolla elää lähinnä yleisiä eteläsuomalaisia lintulajeja, erityistä suojelua vaativia lajeja ovat kurki, sääksi ja teeri.
Shyla Stylez
Shyla Stylez (oik. Amanda Friedland; 23. syyskuuta 1982 Armstrong, Brittiläinen Kolumbia – 9. marraskuuta 2017 Armstrong, Brittiläinen Kolumbia) oli kanadalainen pornonäyttelijä. Stylezin sukujuuret olivat Saksassa. Hän aloitti elokuvauransa muutettuaan vuonna 2000 Los Angelesiin, Yhdysvaltoihin. Hän oli useaan otteeseen ehdolla AVN Awardin saajaksi.
Stylez kuoli 35-vuotiaana 9. marraskuuta 2017 nukkuessaan äitinsä luona Armstrongissa.
Merlin-salaliitto
Merlin-salaliitto () on vuonna 2003 ilmestynyt Diana Wynne Jonesin kirjoittama nuorten fantasiaromaani.
Rinnakaisessa universumissa, hovivelhon tytär Arianrhod Hyde, kutsumanimeltään Roddy on auttanut säilyttämään luonnollista taikuutta koko elämänsä ajan. Roddy ja hänen paras ystävänsä Grundo saavat tietää uuden "Merlinin" johtamasta salaliitosta, joka aikoo kaapata vallan ja valjastaa luonnollisen taikuuden omaan tarkoitusperäänsä. Roddy ja hänen yustävänsä yrittävät kertoa asiasta muille, mutta kukaan ei usko heitä. Lopulta Roddy turvautuu loitsuun, jonka avulla hän pyytää apua rinnakaisesta maailmasta.
Samaan aikaan Englannissa, Nick Mallory (tunnetaan myös nimellä Nichothodes Koryfoides) unelmoi taikavoimista ja matkustamisesta toiseen maailmaan. Nick päätyy vahingossa maailmojen väliselle pimeälle rajapolulle, josta hän lopulta päätyy Roddyn maailmaan. Nick tapaa Roddyn ja Grundon, ja he yrittävät yhdessä pysäyttää salaliiton toimet.
"Legolaksen" Sini Neuvosen mukaan kirja ei ole huono, mutta ei myöskään Jonesin parhaita. "Portin" Liisa Rantalaiho kirjoitti tarinan olevan monivivahteinen ja henkilöiden kiinnostavia.
Vihola
Vihola on yksi Nokian kaupunginosa. Viholassa sijaitsee Viholan Venesatama sekä Rantasipi Hotel Eden.
Ankkalampi (lautapeli)
Ankkalampi on 4 - 7 -vuotiaille pelaajille suunnattu lautapeli.Ennen pelin alkua, lapsiryhmien kuvakortit sekoitetaan hyvin ja asetetaan kuvapuoli alaspäin pinoon pelilaudan sivuun. Lammessa on kahdeksan sektoria. Pelaajat asettavat pelinappulansa (ankan) haluamalleen sektorille. Kaksi pelaajaa ei voi olla samalla sektorilla pelin alkaessa, mutta pelin kuluessa kylläkin.
Ankkoja saa siirtää vain myötäpäivään. Jokainen lammen sektori vastaa yhtä nopansilmää.
Nuorin pelaaja aloittaa pelin. Hän kääntää päällimmäisen kortin näkyviin pöydälle. Hänen täytyy nyt heittää noppaa ja yrittää päästä tälle kuvan osoittamalle sektorille.
Jos hän pysähtyy kortin osoittaman lapsiryhmän kohdalle, hän saa kortin itselleen ja vuoro siirtyy seuraavalle pelaajalle, joka toimii samoin, kuin edellinen pelaaja ja nostaa uuden kortin pakasta kaikkien nähtäväksi.
Jos pelaaja ei pääse kohdesektorilleen, siirtyy vuoro seuraavalle pelaajalle, joka myös yrittää päästä noppaa heittämällä samaan ruutuun.
Oikeassa ruudussa jo valmiiksi oleva pelaaja ei saa korttia.
Peli päättyy, kun kaikki pakan kortit on käytetty. Pelaaja, jolla on eniten kortteja on voittaja.
María Adánez
María Adánez Almenara (s. 12. maaliskuuta 1976) on espanjalainen näyttelijä. Hän on esiintynyt varhaisesta lapsuudestaan saakka. Julkisuutta lisäsi muun muassa 1990-luvun puolessavälissä rooli "Pepa y Pepe" -sarjassa. Vuosina 2003–2006 hän esiintyi sarjassa "Naapureina Madridissa". Hänellä on ollut myös useita elokuva- ja teatterirooleja.
Bellingshausen
Bellingshausen on Venäjän (aiemmin Neuvostoliiton) omistama tutkimusasema Eteläisillä Shetlandsaarilla Etelämantereen tuntumassa. Asema sijaitsee koordinaateissa 62°12′S 58°58′W﻿ Collins Harbourissa King George Islandilla, joka on saariston suurin saari. King George Island on noin 80 kilometriä pitkä, 30 kilometriä leveä ja suurimmalti osin jään peitossa. Asema sijaitsee noin 16 metrin korkeudella merenpinnan tasosta. Se on melko lähellä Etelämantereen pohjoisinta kohtaa, Antarktiksen niemimaan kärkeä.
Vuonna 1968 perustetulla asemalla on Antarktiksen ainoa ortodoksikirkko (, ). Asemalta on tieyhteydet läheisiin asemiin: Base Presidente Eduardo Frei Montalvaan, Great Wall -asemaan sekä Artigas Baseen.
Alueella on Antarktiksen leudoin ilmasto: kylmin kuukausi on elokuu, jonka keskilämpötila on noin -6,8 °C ja lämpimin kuukausi on helmikuu (+1,1 °C). Aseman ilmasto on siis ihmisille varsin suotuisa ja se sijaitsee myös suhteellisen lähellä Etelä-Amerikkaa.
Aseman perustamisvuonna 1968 asemalla oli talvikaudella noin 20 työntekijää. Asemalla tehtiin useiden eri tiedealojen tutkimuksia. Muun muassa meteorologiaa, valtameritutkimusta, glasiologiaa, geofysiikan tutkimusta, ja biologian sekä lääketieteen tutkimuksia.
1980-luvulla asemalla työskenteli tieteellinen retkikunta, jonka työtehtäviin kuului muun muassa säätietojen sekä meren jäätilanteen välittäminen merenkulkijoille.
Oscar-gaala 1932
Oscar-gaala 1932 oli 5. kertaa järjestetty Yhdysvaltain elokuva-akatemian palkintogaala, joka pidettiin 18. marraskuuta 1932 The Ambassador Hotelissa, Los Angelesissa. Gaalan juontajana toimi näyttelijä Conrad Nagel. Palkinnot jaettiin elokuville, jotka oli julkaistu 1. elokuuta 1931 ja 31. heinäkuuta 1932 välisenä aikana.
Ensimmäistä kertaa jaettiin Oscar-palkinto lyhytelokuville, joiden myötä tuli kolme uutta palkintokategoriaa.
Arturo Pratin asema
Kapteeni Arturo Pratin asema on Chilen omistuksissa oleva pieni asema Etelämantereella Greenwich-saarilla, Etelä-Shetlannin saaristossa. Asema avattiin 6.2.1947, joten se on vanhin Chilen omistama asema Antarktiksella. Asemalla on tehty muun muassa meteorologista tutkimustyötä kesäisin, mutta ennen vuotta 2004 se toimi vielä ympärivuotisesti. Aseman koordinaatit ovat 62°30′S 59°41′W.
Bellingshauseninmeri
Bellingshauseninmeri on merialue eteläisellä Tyynellämerellä, Thurstonin- ja Aleksanterinsaaren välissä, Antarktiksen niemimaan länsipuolella. Alue on nimetty löytäjänsä Fabian Gottlieb von Bellingshausenin mukaan, joka saapui alueelle vuonna 1821. Hän johti aluetta tutkinutta venäläistä retkikuntaa.
Bellingshauseninmeren pinta-ala on noin 487 000km², ja syvin kohta 4 115 metriä. Alue on 1130 kilometriä leveä. Veden suolapitoisuus on 33 promillea. Alueelle iskeytyi asteroidi plioseenikaudella.
Olkijoen aselepo
Olkijoen aseleposopimus päätti Suomen sodan sotatoimet Suomen alueella. Sopimus allekirjoitettiin Olkijoen kylässä, nykyisen Raahen kaupungin alueella, 19. marraskuuta 1808. Sopimuksen allekirjoittivat Ruotsin armeijan puolesta yliadjutantti Carl Johan Adlercreutz ja Venäjän armeijan puolesta kenraaliluutnantti Nikolai Mihailovitš Kamenski.
Aseleposopimuksessa sovittiin, että Ruotsin armeija vetäytyy Kemijoen taakse niin, että Kemijoen molemmat rannat annettiin venäläisten haltuun. Oulun kaupungista ruotsalaisten joukkojen oli poistuttava 29. marraskuuta. Käytännössä Ruotsin armeijan Suomessa olleet joukot, noin 15 000 sotilasta, asettuivat talveksi Tornio–Haaparanta alueelle. Sotilaista lähes puolet oli sairaita ja talven kuluessa kuoli noin 2000 sotilasta.
Sota siirtyi Olkijoen aselevon jälkeen Ruotsin puolelle ja päättyi lopulta Haminan rauhaan seuraavan vuoden syksyllä.
Lassilan majatalo, jossa sopimus allekirjoitettiin, purettiin 1900-luvun alussa, mutta huoneet, joissa allekirjoittaminen tapahtui säästettiin. Huoneista rakennettiin nykyinen museo, Olkijoen Rauhanpirtti, vuonna 1937.
Aselevon solmimishetkellä sen solmimispaikka, Olkijoen kylä oli osa Salon pitäjää, kuului myöhemmin Pattijoen kuntaan ja tuli osaksi Raahea Pattijoen liittyessä Raaheen vuonna 2003.
Lake Fryxell
Lake Fryxell (ei suom. nimeä tiedossa) on järvi Victorianmaalla, Antarktiksella. Järvi on Canada Glacierin ja Commonwealth Glacierin lähettyvillä. Järvi on nimetty Fritiof M. Fryxellin mukaan.
Järven mitat:
Blackburn (West Lothian)
Blackburn () on kaupunki Länsi-Lothianissa, Skotlannissa Bathgaten lähellä ja 8 kilometriä Livingstonista. Kaupunki sijaitsee noin 32 kilometrin päässä Edinburghistä vanhan M8-tien varrella Glasgow’n suuntaan.
Wasa (asema)
Wasa on Ruotsin etelämannertutkimusasema Etelämantereella. Se sijaitsee Kuningatar Maudin maalla, 200 metrin päässä Suomen tutkimusasema Aboasta. Wasa ja Aboa muodostavat yhdessä Nordenskiöld Base Camp -tukikohdan, ja niillä on tiivistä yhteistyötä logistiikassa ja tutkimuksessa.
Wasa-tutkimusasemaa ylläpitää Svenska Polarforskningssekretariatet. Asemalla on toimintaa vain antarktisen kesän aikana. Asemalla voi asua samanaikaisesti 12–16 henkilöä.
Svenska Polarforskningssekretariatet: Forskningsstationer (ruotsiksi)
90 Degrees East
90 Degrees East (suom. "90 astetta itään") on järvi Antarktiksella. Nimensä mukaisesti, se sijaitsee koordinaateissa 77°24′S 90°0′E. Se on toiseksi suurin jäänalainen järvi Etelämantereella. Järven pinta-ala on noin 2 000 neliökilometriä.
Fabian Wegmann
Fabian Wegmann (s. 20. kesäkuuta 1980 Münster, Saksan liittotasavalta) on saksalainen maantiepyöräilijä, joka kilpaili ammattilaisena 2002–2016. Hän edusti uransa aikana Gerolsteineria, Milramia, Leopard-Trekiä, Garmin-Sharpia, Cult Energy-Stölting Groupia ja Stölting Service Groupia.
Wegmann voitti vuoden 2004 Italian ympäriajossa parhaan mäkiajajan palkinnon, "maglia verden". Lombardian ympäriajossa 2006 hän oli Paolo Bettinin ja Samuel Sánchezin jälkeen kolmas . Maantieajon Saksan mestaruuden hän on voittanut 2007, 2008 ja 2012.
Parhaan avustavan ohjaajan Oscar-palkinto
Parhaan avustavan ohjaajan Oscar-palkinto oli Yhdysvaltain elokuva-akatemian vuosina 1934–1938 apulaisohjaajille jakama Oscar-palkinto.
Alla olevassa listassa voittajat on merkitty elokuvan julkaisuvuoden mukaan.
Päivä (yritys)
Päivä Osakeyhtiö on vuonna 1962 Hämeenlinnaan perustettu kristillinen kustantamo. Sen omistaa Suomen Vapaakirkko. Kristillisten kirjojen lisäksi yhtiö kustantaa CD- ja DVD-julkaisuja, nuottikirjoja, kalentereita sekä lehtiä.
Ablation Lake
Ablation Lake on järvi Etelämantereella. Järvi sijaitsee Aleksanterinsaarella Ablation Valleyssä. Järven syvyys on paikoin yli sata metriä, ja se sijaitsee koordinaateissa 70°49′S 68°26′W.
Intianmehiläinen
Intianmehiläinen ("Apis cerana") on Etelä- ja Kaakkois-Aasiasta kotoisin oleva mehiläislaji. Se on tarhamehiläisen läheinen sukulainen ja muistuttaa tätä suuresti sekä elintavoiltaan että ulkomuodoltaan. Kooltaan intianmehiläinen on kuitenkin pienempi ja sen takaruumis on tarhamehiläistä voimakkaammin raidallinen.
Kylmänkestävyytensä takia intianmehiläistä tarhataan Himalajan alueella yleisesti. Pienemmän pesäkokonsa takia intianmehiläinen ei tuota hunajaa yhtä paljon kuin tarhamehiläinen. Kasvatuskantoja valitsemalla tuotantoa koetetaan kuitenkin saada suuremmaksi. Intianmehiläinen on sekä varroapunkin että "Nosema ceranae" -loisen luontainen isäntä ja laji on vastustuskykyinen näitä molempia, muille mehiläislajeille kuolettavia, infektioita vastaan. Intianmehiläinen ja tarhamehiläinen eivät kuitenkaan risteydy keskenään.
Koripallon Euroopan-mestaruuskilpailut 2011
Vuoden 2011 koripallon EM-kilpailut pidettiin Liettuassa 31. elokuuta–18. syyskuuta. Kisat järjestettiin 37. kerran ja ne olivat toiset Liettuan järjestämät EM-kilpailut; edelliset olivat vuonna 1939.
Alkulohkojen pelit pelattiin neljällä eri areenalla. Areenat sijaitsevat Kaunasissa, Šiauliaissa, Panevėžysissa ja Klaipėdassa. Jatkolohkojen pelit pelataan Siemens Arenassa ja pudotuspelit Žalgiris Arenassa.
Pisteet
Levypallot
Syötöt
Riistot
Torjunnat
Minuutit
Carl Zeller
Carl Adam Johann Nepomuk Zeller (19. kesäkuuta 1842 St. Peter in der Au, Itävalta - 17. elokuuta 1898 Baden bei Wien, Itävalta) oli itävaltalainen säveltäjä, joka tuli tunnetuksi erityisesti klassisen wieniläisoperetin edustajana.
Jo lapsena Zellerillä oli erinomainen sopraanoääni ja hän liittyi 11-vuotiaana Wienin poikakuoro "Wiener Sängerknaben"iin. Äänenmurroksensa jälkeen Zeller opiskeli säveltämistä Simon Sechterin johdolla. Tämän lisäksi hän opiskeli myös lakia Wienin yliopistossa.
Zeller sävelsi lähinnä vapaa-aikoinaan. Hän työskenteli päätoimisesti ensin notaarina, minkä jälkeen hänet nimitettiin virkamieheksi Itävallan opetus- ja kulttuuriministeriöön 1873. Hän sai hovineuvoksen arvonimen.
Zeller sävelsi seitsemän näyttämöteosta, jotka julkaistiin 22 vuoden aikana.
807 Naval Air Squadron
807 Naval Air Squadron (807 NAS) oli Britannian Kuninkaallisen laivaston ilmavoimien lentolaivue.
Laivue perustettiin 15. syyskuuta 1940 RNAS Worthy Downissa kalustonaan yhdeksän (myöhemmin 12) Fairey Fulmar Mk I hävittäjää. Laivueesta liitettiin joulukuussa kolme konetta "HMS Pegasukselle" katapulttikoneiksi. Koko laivue liitettiin helmikuussa 1941 "HMS Furiousille" tehtävänään saattueiden suojaaminen.
Laivueen kalusto vaihdettiin Fulmar Mk II koneiksi ennen siirtymistä "HMS Ark Royalille" yhdessä 801 laivueen kanssa suojaamaan Maltan saattueita. "HMS Ark Royalin" upotessa laivueen koneista neljä kykeni lentämään Gibraltarille.
Laivue kalustettiin uudelleen Fairey Fulmareilla ja Hawker Sea Hurricaneilla ja liitettiin "HMS Argukselle" suojaamaan saattueita. Laivue jaettiin kesäkuussa 1942 kahtia ja sijoitettiin "HMS Argukselle" ja "HMS Eaglelle" suojaamaan operaatio Harpoonia. Tehtävän aikana laivue pudotti neljä viholliskonetta, mutta menetti samalla viisi.
Laivue vastaanotti marraskuussa ensimmäisenä laivueena Supermarine Seafiret ja liitettiin sen jälkeen "HMS Furiousille" tehtävänään suojata Pohjois-Afrikan maihinnousuja. Laivueen kalusto vaihdettiin toukokuun lopulla uudempaan Seafire Mk LIIc:hen ja siirrettiin samalla "HMS Indomitablelle" suojaamaan Sisilian maihinnousua. "HMS Indomitablen" vaurioiduttua torpedokoneen laukaisemasta torpedosta laivue siirrettiin saattuetukialus "HMS Battlerille" suojaamaan maihinnousua Salernoon.
Laivue siirrettiin "HMS Hunterille" ja matkasi Englantiin, missä se liitettiin osaksi 4. Laivaston hävittäjälennostoa. Laivueeseen liitettiin helmikuussa 1944 osa 808. laivueesta, jotta sen vahvuus saataisiin nostettua 20 koneeseen. Laivue palasi huhtikuussa Välimerelle, jossa osa laivueen koneista siirrettiin maatukikohtaan toimimaan yhdessä Desert Air Forcen kanssa Italiassa.
Laivue koottiin elokuussa "HMS Hunterille" suojaamaan maihinnousua Etelä-Ranskaan (operaatio Dragoon). Laivue siirtyi myöhemmin maatukikohtaan Aegean merelle tukemaan maavoimia. Laivue palasi maaliskuussa 1945 "HMS Hunterille" ja matkasi Kauko-Itään. Laivue osallistui Rangoonin valtauksen suojaamiseen huhti-toukokuussa, minkä jälkeen laivue oli japanilaisten merenkulun häiritsemistehtävissä.
Laivue vastaanotti 1. lokakuuta 1958 Lossiemouthissa ensimmäiset Supermarine Scimitarinsa. Laivue lakkautettiin 15. toukokuuta 1962.
Kasper Mårtenson
Kasper Fredrik Mårtenson (s. 1974) on suomalainen kosketinsoittaja.
Mårtenson on soittanut lukuisissa yhtyeissä. Näistä tunnetuin on Amorphis, jossa hän soitti vuosina 1993–1994. Hän oli mukana vuoden 1994 "Tales from the Thousand Lakes" -albumilla, jolle hän sävelsi kaikki kosketinosuudet sekä kokonaisuudessaan kappaleet ”Thousand Lakes” ja ”Black Winter Day”. Jälkimmäinen on yksi yhtyeen tunnetuimmista, ja se julkaistiin myös samannimisellä EP:llä vuonna 1995. Myöhemmin Mårtenson on soittanut yhtyeissä Mannhai, Ben Granfelt Band, Sea Reach, Venho, Barren Earth ja Sininen Hevonen, sekä toiminut Turisas-yhtyeen kiertuemuusikkona. Hän on myös keikkaillut mm. Erja Lyytisen, Kaija Koon, sekä Five Fifteen- ja Jimsonweed- yhtyeiden kanssa, sekä soittanut Blaken, The Black Leaguen ja Sweatmasterin albumeilla. Mårtenson on myös säveltänyt teatterimusiikkia.
Mårtenson on muusikko Lasse Mårtensonin poika.
804 Naval Air Squadron
804 Naval Air Squadron (804 NAS) oli Britannian Kuninkaallisen laivaston ilmavoimien lentolaivue.
Laivue perustettiin 30. marraskuuta 1939 RNAS Hatstonissa kalustonaan neljä Gloster Sea Gladiatoria, jotka se sai 769 laivueelta. Laivue siirtyi huhtikuussa 1940 "HMS Gloriousille" suojaamaan tukialusta sen toimittaessa Norjaan RAF:n Gloster Gladiator koneita. Laivue siirrettiin toukokuussa "HMS Furiousille".
Laivueen kalustoksi vaihdettiin lokakuussa Grumman Martletit, joista osa siirrettiin marraskuussa 802 laivueelle ennen laivueen kaluston vaihtoa helmikuussa 1941 Supermarine Seafireiksi ja Fairey Fulmareiksi. Laivueen koneita siirrettiin toukokuussa katapultein varustetuille rahtialuksille suojaamaan saattueita, kunnes toiminta siirrettiin RAF:n vastuulle.
Laivue siirrettiin toukokuussa 1942 toimimaan maatukikohdasta, ennen siirtoa heinäkuussa "HMS Argukselle" suojaamaan Gibraltarille menevää saattuetta. Laivue jäi Gibraltarille, kunnes palasi Englantiin "HMS Furiousin" mukana.
Laivue lakkautettiin 18. kesäkuuta 1944 ja se liitettiin osaksi 800 laivuetta.
Laivue perustettiin uudelleen 24. syyskuuta 1944 RNAS Wingfieldissä kalustonaan 24 Grumman Hellcatia. Laivue siirrettiin tammikuussa 1945 "HMS Ameerille" suojaamaan maihinnousua Ramree saarelle.
Laivue lakkautettiin marraskuussa 1945.
Laivue muodostettiin uudelleen 1. maaliskuuta 1960 Lossiemouthissa kalustonaan Supermarine Scimitarit. Toukokuussa laivueessa oli kuusi lentokonetta ja kahdeksan lentäjää. Tiiviin koulutusjakson jälkeen laivue siirrettiin 6. heinäkuuta "HMS Hermekselle", jonka mukana se purjehti itäiselle Välimerelle.
Laivue poistui 10. syyskuuta 1961 "HMS Hermekseltä" ja se lakkautettiin viisi päivää myöhemmin Lossiemouthissa.
Tirschenreuth
Tirschenreuth on kaupunki saksalaisessa Baijerin osavaltiossa. Se kuuluu Oberpfalzin hallintopiiriin ja Tirschenreuthinin piirikuntaan. Vuoden 2008 lopussa kaupungin asukasluku oli 9 233. Pinta-alaltaan se on 66,54 neliökilometrin suuruinen ja sen väestötiheys on 139 as./km².
Palmukaija
Palmukaija ("Psittinus cyanurus") on Kaakkois-Aasiassa elävä, sukunsa ainoa kaijalaji.
Palmukaija on noin 18 cm pitkä ja painaa noin 85 g. Lajista tunnetaan kolme alalajia ja muotojen välillä on värieroja. Koiraan höyhenpuku on selkäpuolelta lähes musta, alaselkä, yläperä ja pyrstön yläpeitinhöyhenet sinimustat vihrein ja harmain reunoin, siipisulat ja peitinhöyhenet tummanvihreät keltaisin reunuksin, kupeet ja siiven alapeitinhöyhenet punaiset, reidet ja alaperä kellanvihreät, pyrstö päältä kellanvihreä ja alta keltainen. Koiraan pää on siniharmaa, kurkku ja alapuoli vaalean oliivinharmaat. Nokka on tukeva, ylänokka punainen ja alanokka harmaanruskea, iiris vaalean keltainen ja jalat vihertävänharmaat. Naaraan pää on ruskea, yläpuoli vihertävä ja alapuoli kellanvihreä. Nuoret linnut muistuttavat naarasta ja niiden pää on vihreä. Pyrstö on hyvin lyhyt ja pyöreäkärkinen.
Palmukaija elää Kaakkois-Aasiassa Thaimaan lounaiskolkasta ja eteläisestä Burmasta kautta Malesian Indonesian suurimmille saarille Borneoon ja Sumatralle. Sen populaatio on kooltaan noin 100 000 yksilöä. Lajin kanta on taantunut metsien hakkuiden seurauksena.
Laji elää alavien maiden kuivissa metsissä, puutarhoissa ja istutuksilla alle 1 300 m korkeudella merenpinnasta.
Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puun kolossa, usein hyvin korkealla. Munia on 2–5 ja haudonta-aika on noin 26 päivää. Poikaset jättävät pesän kuuden viikon ikäisinä.
Palmukaija syö hedelmiä, paikoin etenkin öljypalmun hedelmiä, siemeniä ja kukkia.
Walter Wanger
Walter Wanger (syntyjään Walter Feuchtwanger; 11. heinäkuuta 1894 San Francisco, Kalifornia, Yhdysvallat – 18. marraskuuta 1968 New York City, New York, Yhdysvallat) oli yhdysvaltalainen elokuvatuottaja.
Wanger aloitti uransa teatterituottajana 20-vuotiaana. Paramount Pictures palkkasi Wangerin johtotehtäviin vuonna 1923. Wanger toi Paramountilla valkokankaalle sellaiset tähdet, kuten Claudette Colbertin, Kay Francisin, Miriam Hopkinsin ja Marxin veljekset. Wangerin ensimmäinen elokuvatuotanto oli Marxin veljesten elokuva "Kookospähkinöitä".
Paramountilla Wanger oli vuoteen 1931, jolloin yrityksen johtoon noussut Emanuel Cohen erotti hänet. Wangerista tuli tämän jälkeen Columbia Picturesin varatoimitusjohtaja. Hän tuotti Columbialla muutamia elokuvia, kunnes erosi ja siirtyi Metro-Goldwyn-Mayerille tuottajaksi. MGM:llä Wanger tuotti mm. Greta Garbon elokuvat "Kuningatar Kristiina" ja "Enkeli Valkoisessa talossa". Wanger palasi pian MGM:ltä Paramountille itsenäiseksi tuottajaksi.
Wanger teki heinäkuussa 1936 kymmenen vuoden sopimuksen elokuvien tuottamisesta United Artistsille, jossa hänen ensimmäinen elokuvansa oli Fritz Langin ohjaama "Karkuri". Wangerilla oli vuosien 1936–1938 välissä palkkalistoillaan enemmän tähtinäyttelijöitä kuin kellään muulla itsenäisellä tuottajalla. Hän tuotti 1930-luvulla mm. John Fordin elokuvan "Hyökkäys erämaassa". Vuonna 1940 Wanger valittiin Yhdysvaltain elokuva-akatemian johtoon.
Pian vuonna 1940 ilmestyneen Alfred Hitchcockin ohjaaman "Ulkomaankirjeenvaihtajan" jälkeen Wanger teki sopimuksen Universal Picturesin kanssa. Wanger sai Oscar-gaalassa 1946 kunnia-Oscarin elokuva-akatemian johtajana. Hänelle myönnettiin kunnia-Oscar myös 1949 elokuvasta "Orleansin neitsyt". Wanger oli vihainen elokuvan huonosta markinnoinnista ja syytti RKO Picturesin johdassa ollutta Howard Hughesia "Orleansin neitsyen" huonosta menestyksestä. Wanger ei suostunut vastaanottamaan kunnia-Oscaria, sillä hän oli vihainen myös elokuva-akatemialle, joka ei ollut valinnut elokuvaa paras elokuva -ehdokkaaksi.
Wangerin ura oli jo valmiiksi laskusuunnassa, kun hänet tuomittiin neljäksi kuukaudeksi vankilaan 1952. Wanger oli ampunut vaimonsa Joan Bennettin rakastajaa nivusiin. Wanger jatkoi uraansa kuitenkin seuraavaksi Allied Artistsilla. Hänen viimeiseksi elokuvakseen jäi 1963 valmistunut "Kleopatra". Elokuvan taustalla vaikutti 20th Century Fox. "Kleopatra" oli pahasti epäonnistunut projekti, sillä sen tuottamiseen meni viisi vuotta ja ohjaajaa sekä näyttelijöitä vaihdettiin usein. Elokuva oli taloudellinen floppi. Darryl F. Zanuck erotti Wangerin hieman ennen kuvausten loppumista.
Those Were the Days – The Best of Leningrad Cowboys
Those Were the Days – The Best of Leningrad Cowboys on suomalaisen Leningrad Cowboys -yhtyeen kahden CD:n kokoelmalevy, joka julkaistiin huhtikuussa 2009. Se sisältää 34 kappaletta yhtyeen uran varrelta sekä lisäksi pelikortit. Kokoelma on yhtyeen ja ABC-ketjun yhteistyötä, ja sitä myydään ainoastaan ABC-liikennemyymälöissä.
Mehiläiset
Mehiläiset ("Anthophila") ovat pistiäisten ("Hymenoptera") lahkoon kuuluva ryhmä. Ne kuuluvat yläheimoon mesipistiäiset ("Apoidea").
Useimmat mehiläislajit eivät muodosta yhdyskuntaa vaan viihtyvät erakkona. Ryhmän tunnetuin laji on tarhamehiläinen ("Apis mellifera"). Se elää parvissa ja sitä käytetään mehiläistuotteiden kuten hunajan tuotantoon.
Henry King
Henry King (24. tammikuuta 1886 Christiansburg, Virginia, Yhdysvallat – 29. kesäkuuta 1982 Toluca Lake, Kalifornia, Yhdysvallat) oli Golden Globe -palkittu yhdysvaltalainen elokuvaohjaaja ja yksi Yhdysvaltain elokuva-akatemian perustajista.